Diari Oficial de la Generalitat Valenciana


Sumari del DOGV 9384, del 15-07-2022 (2022/6650)

RESOLUCIÓ de 8 de juliol de 2022, de la directora general de Política Agrària Comuna, per la qual es concedeixen les ajudes previstes en l'Ordre 28/2018, de 10 de desembre, per la qual s'estableixen les bases reguladores de les ajudes per al foment de la innovació tecnològica a través de finques o explotacions col·laboradores. Convocatòria 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6650


Data del document
:   08-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 8 de juliol de 2022, de la directora general de Política Agrària Comuna, per la qual es concedeixen les ajudes previstes en l'Ordre 28/2018, de 10 de desembre, per la qual s'estableixen les bases reguladores de les ajudes per al foment de la innovació tecnològica a través de finques o explotacions col·laboradores. Convocatòria 2022. [2022/6650]  
  
Vista l'Ordre 28/2018, de 10 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per al foment de la innovació tecnològica a través de finques o explotacions col·laboradores.  
Vista la Resolució de 30 de desembre de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2022 les ajudes per al foment de la innovació tecnològica a través de finques o explotacions col·laboradores.  
Vista la Resolució de 15 de juny de 2022 la Conselleria d'Agricultura, Desenvolupament Rural, Emergència Climàtica i Transició Ecològica, per la qual es publica l'ampliació de crèdit disponible per a la concessió de subvencions de la convocatòria, per al 2022, d'ajudes per al foment de la innovació tecnològica a través de finques o explotacions col·laboradores.  
Vist que s'han desplegat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat d'avaluació prevista en la base octava de l'annex de l'Ordre 28/2018, de 10 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per al foment de la innovació tecnològica a través de finques o explotacions col·laboradores (DOGV 8448, 20.12.2018), havent-se observat en tots els seus tràmits el procediment establit, i d'acord amb l'informe emés per aquesta comissió de valoració en data 21 de juny de 2022.  
Vista la proposta de resolució definitiva formulada per la persona titular de la Subdirecció General d'Indústries Agroalimentàries i Transferència Tecnològica, de data 21 de juny de 2022.  
Per tot l'avantdit, resolc:  
  
Primer. Concessió de les ajudes  
1. Aprovar la concessió de les ajudes per al foment de la innovació tecnològica a través de finques o explotacions col·laboradores als beneficiaris i pels imports i anualitats, relacionades en l'annex I de la present resolució.  
2. Aquestes ajudes tenen com a objecte generar i finançar una xarxa de transferència de tecnologia mitjançant el suport a finques o explotacions col·laboradores, entenent com a tals aquelles que utilitzen i realitzen tècniques experimentals, sostenibles i innovadores en l'àmbit agroalimentari, que milloren la competitivitat i la qualitat dels productes agroalimentaris valencians i servisquen com a model al sector agroalimentari.  
3. Aquestes subvencions són finançades exclusivament amb fons de la hisenda pública valenciana.  
4. El termini de realització i justificació de la despesa s'estableix fins al 10 de novembre de 2022.  
5. Els beneficiaris de les ajudes hauran de complir les obligacions establides en l'Ordre 28/2018, de 10 de desembre, i en la resta de normativa d'aplicació.  
  
Segon. Denegació de les ajudes  
Denegar les ajudes per al foment de la innovació tecnològica a través de finques o explotacions col·laboradores, als sol·licitants, i pels motius, relacionats en l'annex II de la present resolució.  
  
Tercer. Recursos  
El present acte posa fi a la via administrativa i en la seua contra pot interposar-se potestativament recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua publicació, o impugnar-se directament davant de l'ordre jurisdiccional mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tot això sense perjudici que els interessats puguen interposar qualsevol altre recurs que estimen oportú.  
  
València, 8 de juliol de 2022.- La directora general de Política Agrària Comuna (p. d. R 30.12.2021; DOGV 9252, 10.01.22): María Teresa Cháfer Nácher.